ประกาศกรมธุรกิจพลังงานประกาศกรมธุรกิจพลังงานเรื่อง ระเบียบการอนุญาตให้ผู้ค้าน้ำมันตามมาตรา๗ มอบหมายให้ผู้ค้ำน้ำมันตามมาตรา๗ รายอื่น หรือผู้บรรจุก๊าซรายใดเป็นผู้ดำเนินการบรรจุก๊าซแทนการขอรับและการแสดงเครื่องหมายประจำตัวของผู้บรรจุก๊าซและการปิดผนึกลิ้นถังก๊าซหุงต้มพ.ศ. ๒๕๔๗ เพื่อให้ผู้ค้าน้ำมันตามมาตรา ๗แห่งพระราชบัญญัติการค้าน้ำมันเชื้อเพลิง พ.ศ. ๒๕๔๓ซึ่งขายหรือจำหน่ายก๊าซที่บรรจุในถังก๊าซหุงต้มจัดให้มีการบรรจุก๊าซหุงต้มโดยสามารถมอบหมายให้ผู้ค้ำน้ำมันตามมาตรา ๗ รายอื่นหรือผู้บรรจุก๊าซเป็นผู้ดำเนินการแทนได้ และจำหน่ายให้ทั่วถึงทุกท้องที่มีการใช้ถังก๊าซหุงต้มซึ่งแสดงเครื่องหมายการค้าของตนและเพื่อให้การบรรจุก๊าซต้องทำการปิดผนึกลิ้น (VALVE) ถังก๊าซหุงต้มทุกครั้งที่บรรจุก๊าซและต้องมีเครื่องหมายประจำตัวผู้บรรจุก๊าซแสดงไว้ที่อุปกรณ์ปิดผนึกลิ้น (SEAL) ถังก๊าซหุงต้มฉะนั้น อาศัยอำนาจตามความในข้อ ๑๖ ของคำสั่งนายกรัฐมนตรีที่ ๒/๒๕๔๖เรื่อง กำหนดมาตรการเพื่อแก้ไข และป้องกันภาวะการขาดแคลนน้ำมันเชื้อเพลิง ลงวันที่๒๙ ธันวาคม พ.ศ. ๒๕๔๖ อธิบดีกรมธุรกิจพลังงานจึงออกประกาศกำหนดระเบียบการอนุญาตให้ผู้ค้าน้ำมันตามมาตรา ๗ มอบหมายให้ผู้ค้าน้ำมันตามมาตรา๗ รายอื่น หรือผู้บรรจุก๊าซรายใดเป็นผู้ดำเนินการบรรจุก๊าซแทนการขอรับและการแสดงเครื่องหมายประจำตัวของผู้บรรจุก๊าซและการปิดผนึกลิ้นถึงก๊าซหุงต้ม ดังต่อไปนี้ข้อ ๑ ประกาศฉบับนี้ให้ใช้บังคับตั้งแต่วันประกาศในราชกิจจานุเบกษาเป็นต้นไป[๑]ข้อ ๒ ให้ยกเลิก(๑) ประกาศกรมทะเบียนการค้า เรื่องระเบียบการอนุญาตให้ผู้ค้าน้ำมันตามมาตรา ๖ มอบหมายให้ผู้ค้าน้ำมันตามมาตรา ๖รายอื่น หรือผู้บรรจุก๊าซรายใด เป็นผู้ดำเนินการบรรจุก๊าซแทนการขอรับและการแสดงเครื่องหมายประจำตัวของผู้บรรจุก๊าซ และการปิดผนึกลิ้นถึงก๊าซหุงต้มลงวันที่ ๒๑ พฤษภาคม พ.ศ. ๒๕๔๒(๒) ประกาศกรมทะเบียนการค้า เรื่องระเบียบการอนุญาตให้ผู้ค้ำน้ำมันตามมาตรา ๗ มอบหมายให้ผู้ค้าน้ำมันตามมาตรา ๗รายอื่น หรือผู้บรรจุก๊าซรายใด เป็นผู้ดำเนินการบรรจุก๊าซแทนการขอรับและการแสดงเครื่องหมายประจำตัวของผู้บรรจุก๊าซและการปิดผนึกลิ้นถึงก๊าซหุงต้ม (ฉบับที่ ๒) พ.ศ. ๒๕๔๔ ลงวันที่ ๑๙ ธันวาคม พ.ศ. ๒๕๔๔ข้อ ๓ ผู้ค้าน้ำมันตามมาตรา ๗ ซึ่งขายหรือจำหน่ายก๊าซที่บรรจุในถังก๊าซหุงต้มสามารถมอบหมายให้ผู้ค้าน้ำมันตามมาตรา ๗รายอื่น หรือผู้บรรจุก๊าซรายใดที่ได้รับใบอนุญาตประกอบกิจการบรรจุก๊าซตามกฎหมายว่าด้วยการบรรจุก๊าซปิโตรเลียมเหลวเป็นผู้ดำเนินการบรรจุก๊าซแทนได้ข้อ ๔ กรณีมีการมอบหมายตามข้อ๓ ให้ผู้ค้าน้ำมันตามมาตรา ๗ ขอรับหนังสืออนุญาตให้มอบหมายให้ผู้ค้าน้ำมันตามมาตรา๗ รายอื่น หรือผู้บรรจุก๊าซรายใดเป็นผู้ดำเนินการบรรจุก๊าซแทนก่อนดำเนินการบรรจุก๊าซแทน โดยยื่นคำขอพร้อมเอกสารประกอบต่อกรมธุรกิจพลังงานตามแบบ นพ.ก ๑ แนบท้ายประกาศฉบับนี้ข้อ ๕ กรมธุรกิจพลังงานจะออกหนังสืออนุญาตให้มอบหมายให้ผู้ค้าน้ำมันตามมาตรา๗ รายอื่น หรือผู้บรรจุก๊าซรายใด เป็นผู้ดำเนินการบรรจุก๊าซแทนผู้ค้าน้ำมันตามมาตรา๗ ตามแบบ นพ.ก ๓ ที่แนบท้ายประกาศฉบับนี้ให้ผู้ค้าน้ำมันตามมาตรา ๗ รายอื่นหรือผู้บรรจุก๊าซรายใดที่ดำเนินการบรรจุก๊าซแทนผู้ค้าน้ำมันตามมาตรา ๗แสดงหนังสืออนุญาตตามวรรคหนึ่งไว้ในสถานประกอบการที่ใช้บรรจุก๊าซโดยเปิดเผยเห็นได้ชัดเจนข้อ ๖ หนังสืออนุญาตตามข้อ๕ วรรคหนึ่งมีอายุ ๓ ปี นับแต่วันที่ออกให้ผู้ค้าน้ำมันตามมาตรา ๗ที่ประสงค์จะต่ออายุหนังสืออนุญาตต้องยื่นคำขอต่ออายุหนังสืออนุญาตภายในสามสิบวันก่อนวันที่หนังสืออนุญาตเดิมหมดอายุพร้อมเอกสารประกอบต่อกรมธุรกิจพลังงานตามแบบ นพ.ก ๑ ที่แนบท้ายประกาศฉบับนี้และเมื่อได้ยื่นคำขอต่ออายุหนังสืออนุญาตแล้วให้ดำเนินการต่อไปได้จนกว่าจะได้รับแจ้งการไม่อนุญาตข้อ ๗ ให้ผู้บรรจุก๊าซทั้งผู้ค้าน้ำมันตามมาตรา ๗และผู้บรรจุก๊าซอื่นที่ได้รับมอบหมายให้เป็นผู้ดำเนินการบรรจุก๊าซแทนผู้ค้าน้ำมันตามมาตรา๗ ตามข้อ ๕ ยื่นคำขอรับเครื่องหมายประจำตัวของผู้บรรจุก๊าซโดยอาจมอบหมายให้ผู้ค้าน้ำมันตามมาตรา ๗ ซึ่งผู้บรรจุก๊าซเป็นตัวแทนค้าต่างตามที่แจ้งต่อกรมธุรกิจพลังงานยื่นคำขอฯ แทนพร้อมเอกสารประกอบต่อกรมธุรกิจพลังงาน ก่อนดำเนินการบรรจุก๊าซตามแบบ นพ.ก ๕ที่แนบท้ายประกาศฉบับนี้สำหรับผู้บรรจุก๊าซตามวรรคแรกให้จัดทำเครื่องหมายประจำตัวที่ได้รับไว้ที่อุปกรณ์ปิดผนึกลิ้นให้แล้วเสร็จพร้อมปิดผนึกลิ้นถึงก๊าซหุงต้มก่อนออกจำหน่ายเครื่องหมายประจำตัวของผู้บรรจุก๊าซให้เป็นไปตามแบบที่กรมธุรกิจพลังงานกำหนดซึ่งประกอบด้วยสัญลักษณ์ ธพ และหมายเลขประจำตัวในกรอบสี่เหลี่ยม ดังนี้ (ดูข้อมูลจากภาพข้อมูลกฎหมาย)ข้อ ๘ เมื่อมีการเปลี่ยนแปลงเกี่ยวกับชื่อสถานที่ตั้ง ตัวแทนค้าต่างหรือการยกเลิกการมอบหมายให้ผู้เป็นผู้ดำเนินการบรรจุก๊าซแทนจากที่ได้รับหนังสืออนุญาตตามข้อ๕ ให้ผู้ค้าน้ำมันตามมาตรา ๗ แจ้งการเปลี่ยนแปลงหรือการยกเลิกดังกล่าวต่อกรมธุรกิจพลังงานตามแบบนพ.ก ๔ ที่แนบท้ายประกาศฉบับนี้ ภายในกำหนดสามสิบวัน นับแต่วันเปลี่ยนแปลงหรือยกเลิกกรณีหนังสืออนุญาตให้มอบหมายให้ผู้ค้าน้ำมันตามมาตรา ๗ รายอื่นหรือผู้บรรจุก๊าซรายใดเป็นผู้ดำเนินการบรรจุก๊าซแทนผู้ค้าน้ำมันตามมาตรา ๗ที่ได้รับตามข้อ ๕ ชำรุด หรือสูญหาย ให้ผู้ค้าน้ำมันตามมาตรา ๗ยื่นขอใบแทนหนังสืออนุญาตแทนฉบับเดิมต่อกรมธุรกิจพลังงานตามแบบ นพ.ก ๑ท้ายประกาศนี้ พร้อมส่งคืนฉบับเดิมที่ชำรุดหรือหลักฐานการแจ้งความสูญหายแล้วแต่กรณีข้อ ๙ ในการดำเนินการบรรจุก๊าซผู้บรรจุก๊าซต้องปิดผนึกลิ้นถังก๊าซหุงต้มให้แน่นหนาด้วยอุปกรณ์ปิดผนึกลิ้นที่ไม่ฉีกขากหรือหลุดออกได้โดยง่าย และต้องแสดงเครื่องหมายประจำตัวของผู้บรรจุก๊าซตามข้อ ๗วรรคสามไว้ที่อุปกรณ์ปิดผนึกลิ้นให้ติดแน่นโดยเครื่องหมายประจำตัวที่แสดงต้องมีขนาดที่เห็นได้ชัดเจนข้อ ๑๐ ผู้ได้รับมอบหมายให้เป็นผู้ดำเนินการบรรจุก๊าซแทนผู้ค้าน้ำมันตามมาตรา๗ จะต้องไม่กระทำการที่เป็นการฝ่าฝืนกฎหมายหรือข้อกำหนด ดังต่อไปนี้(๑)บรรจุก๊าซในถังก๊าซหุงต้มโดยรู้ว่าปริมาณของก๊าซไม่ถูกต้องตามที่แสดงไว้ข้างถังอันเป็นการฝ่าฝืนพระราชบัญญัติมาตรา ชั่ง ตวง วัด พ.ศ. ๒๕๔๒(๒) บรรจุก๊าซในถังก๊าซหุงต้มที่ไม่ได้มาตรฐานตามมาตรฐานผลิตภัณฑ์อุตสาหกรรมว่าด้วยถังก๊าซปิโตรเลียมเหลวตามกฎหมายว่าด้วยมาตรฐานผลิตภัณฑ์อุตสาหกรรม(๓)บรรจุก๊าซในถังก๊าซหุงต้มที่มีเครื่องหมายการค้าของผู้ค้าน้ำมันอื่น โดยไม่ได้รับอนุญาตข้อ ๑๑ ในกรณีที่ตรวจสอบพบว่าผู้ค้าน้ำมันตามมาตรา๗ รายอื่น หรือผู้บรรจุก๊าซรายใดที่ดำเนินการบรรจุก๊าซแทนผู้ค้าน้ำมันตามมาตรา ๗ที่กรมธุรกิจพลังงานออกหนังสืออนุญาตตามข้อ ๕ ไม่ปฏิบัติให้ถูกต้องตามข้อ ๙อันเป็นการฝ่าฝืนประกาศฉบับนี้ หรือกระทำการฝ่าฝืนกฎหมายหรือข้อกำหนดตามที่ระบุในข้อ ๑๐ อธิบดีกรมธุรกิจพลังงานจะพิจารณาสั่งพักใช้หรือเพิกถอนการอนุญาตตามควรแก่กรณีกรณีที่กรมธุรกิจพลังงานเพิกถอนการอนุญาตตามวรรคหนึ่งแล้วกรมธุรกิจพลังงานจะไม่ออกหนังสืออนุญาตให้เป็นผู้ดำเนินการบรรจุก๊าซแทนระหว่างผู้ค้าน้ำมันตามมาตรา๗ และผู้ดำเนินการบรรจุก๊าซแทนนั้น จนกว่าระยะเวลาได้ล่วงพ้น ๑ ปีไปแล้วข้อ ๑๒ให้หนังสืออนุญาตให้มอบหมายให้ดำเนินการบรรจุก๊าซแทนซึ่งผู้ค้าน้ำมันตามมาตรา ๗ได้รับตามประกาศกรมทะเบียนการค้า เรื่องระเบียบการอนุญาตให้ผู้ค้าน้ำมันตามมาตรา ๖มอบหมายให้ผู้ค้าน้ำมันตามมาตรา ๖ รายอื่น หรือผู้บรรจุก๊าซรายใดเป็นผู้ดำเนินการบรรจุก๊าซแทนการขอรับและการแสดงเครื่องหมายประจำตัวของผู้บรรจุก๊าซ และการปิดผนึกลิ้นถังก๊าซหุงต้มลงวันที่ ๒๑ พฤษภาคม พ.ศ. ๒๕๔๒ ยังคงใช้ได้ต่อไปจนกว่าหนังสืออนุญาตนั้นจะหมดอายุหรือถูกสั่งพักใช้ หรือเพิกถอนการอนุญาตตามประกาศฉบับนี้ให้เครื่องหมายประจำตัวของผู้บรรจุก๊าซที่ได้รับตามประกาศกรมทะเบียนการค้าเรื่อง ระเบียบการอนุญาตให้ผู้ค้าน้ำมันตามมาตรา ๖ มอบหมายให้ผู้ค้าน้ำมันตามมาตรา๖ รายอื่น หรือผู้บรรจุก๊าซรายใด เป็นผู้ดำเนินการบรรจุก๊าซแทน การขอรับและการแสดงเครื่องหมายประจำตัวของผู้บรรจุก๊าซและการปิดผนึกลิ้นถังก๊าซหุงต้มลงวันที่ ๒๑ พฤษภาคม พ.ศ. ๒๕๔๒ ยังคงใช้ได้ต่อไป ดังนี้(๑) สัญลักษณ์ ทค ให้ใช้ได้จนถึงวันที่ ๓๑ มีนาคม ๒๕๔๗(๒) หมายเลขประจำตัวใช้ได้ตลอดไปประกาศณ วันที่ ๑๓ เดือนมกราคม พ.ศ. ๒๕๔๗นายวิโรจน์คลังบุญครองอธิบดีกรมธุรกิจพลังงาน[เอกสารแนบท้าย]๑. คำขอรับหนังสืออนุญาต ต่ออายุหนังสืออนุญาต รับใบแทนหนังสืออนุญาตให้มอบหมายให้ดำเนินการบรรจุก๊าซแทน (แบบ นพ.ก ๑)๒. หนังสือยืนยันการมอบหมายให้ผู้ค้าน้ำมันตามมาตรา ๗ รายอื่นหรือผู้บรรจุก๊าซเป็นผู้ดำเนินการบรรจุก๊าซแทน (แบบ นพ.ก ๒)๓. หนังสืออนุญาตให้มอบหมายให้ดำเนินการบรรจุก๊าซแทน (แบบ นพ. ก ๓)๔. แบบแจ้งเปลี่ยนแปลง ชื่อ สถานที่ตั้ง ตัวแทนค้าต่างและยกเลิกผู้ดำเนินการบรรจุก๊าซแทน (แบบ นพ. ก ๔)๕. คำขอรับเครื่องหมายประจำตัวของผู้บรรจุก๊าซ (แบบ นพ. ก ๕)(ดูข้อมูลจากภาพกฎหมาย)อภิญญา/ปรับปรุง๕ กันยายน ๒๕๕๗จุฑามาศ/ปรับปรุง๑๙ พฤศจิกายน ๒๕๕๘[๑] ราชกิจจานุเบกษาเล่ม ๑๒๑/ตอนพิเศษ ๙ ง/หน้า ๙/๒๓ มกราคม ๒๕๔๗